รบกวนปรึกษาคุณหน่อยค่ะ คือประจำเดือนเลื่อนมา2สัปดาห์แล้ว ซึ่งปกติจะมาช่วงต้นเดือนคือวันที่ 3 ก็เลื่อนมาเรื่อยๆ กลัวท้อง เลยไปซื้อที่ตรวจครรภ์มาตรวจ ในเย็นวันที่ 9มีนา (มีพสพ ล่าสุดคือวันที่ 22 กพ.ไม่ได้ใส่ถุงยางแต่หลั่งข้างนอก) ผลตรวจที่ได้คือขีดเดียวค่ะ หลังจากนั้นปตด ก็ยังไม่มา จึงตรวจซ้ำอีกรอบ ตอนเช้าวันที่15มีนา ผลคือขีดเดียวเหมือนเดิม แต่นี่วันที่18มีนาแล้ว ปจดก็ยังไม่มาสักที แต่มีอาการเจ็บคัดเต้านมมากเหมือนเมนจะมา อยากทราบว่า -ร่างกายผิดปกติรึป่าวคะ ควรไปหาไหม? -ผลตรวจที่ได้ เชื่อถือได้ใช่ไหมค่ะว่าไม่ท้อง? ควรตรวจซ้ำอีกรอบไหม? -มีสาเหตุอะไรถึงทำให้ปจด เลื่อนอะคะ มีวิธีแก้ไขไหมคะหรือมียาอะไรที่ทำให้รอบเดือนมาเร็วขึ้นไหมคะ? รอบกวนหน่อยนะคะ กังวลมากเลย ขอบค่ะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปประมาณ 1-2 สัปดาห์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการเจ็บคัดเต้านม ก็อาจจะเป็นอาการก่อนการก่อนการมีประจำเดือนมาก็ได้ ดังนั้นแนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ ไม่แนะนำให้ทานยาฮอร์โมนต่างๆ โดยไม่จำเป็น เพราะอาจยิ่งทำให้ประจำเดือนในรอบถัดไปมาผิดปกติอีก แต่หากประจำเดือนไม่มานานเกิน 3 เดือน จึงค่อยไปพบแพทย์เพื่อตรวจหาสาเหตุอื่นๆ ค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น